Tasekla taqbaylit tamensayt teddad s ubrid n timawit yal yiwen yettawi-tt i wayeḍ s ccfawat n tkatut ,tccud s umata ɣer tudert tinemttit, am akken i d- yenna, Musa imarazen : "Tasekla-ayi akken ma tella tettruḥu seg yimi ɣer tmezzuɣt, d ay-agi i tt-yeğğan tezger idurar d yisaffen, usan-d yiseggasen , akken ad taweḍ si lğil ɣer wayeḍ1",ihi d timawit-agi i ɣ-d -yessawḍen ayen i d- nnan d wayen xedmen yimezwura-nneɣ ,ad naf diɣen anagmay-agi yenna-d: "Ma yella si zik i tettidir tsekla-agi s timawit,ass am wassa-a ur ilaq ara ad nettkel ɣef ubrid-agi, ilaq ad t-naru ,ad t-nesdukkel iwakken ur tettezzer ara di tesraft2", Ma d Dahbiya Abrous deg umagrad i tura tenna-d: "Tasekla taqbaylit taqburt tella d tasekla timawit, tccud s waṭas ɣer tudert n tmetti tebḍa ɣef waṭas n twesatin: